DIE Grootfontein Merino-stoetery het in 1922 tot stand gekom. Net soos in die geval van baie ander stoeterye het invoere uit Australië 'n belangrike bydrae gelewer tot die verbetering van die Suid-Afrikaanse Merino.
Die hoë reproduksievermoë is 'n uitstaande kenmerk van die Stoetery. So byvoorbeeld kom die speenvermoë (die getal lammers gespeen, uitgedruk as persentasie van die getal ooie beskikbaar vir paring) op gemiddeld 120% te staan vir die afgelope vyf jaar.